open-index/open-wikipedia-markdown huggingface dataset:
इलेक्ट्रॉन गन

300px|right|thumb| सीआरटी की इलेक्ट्रॉन बंदूक (एलेक्ट्रॉन गन)
[thumb|250px|right|इलेक्ट्रॉन गन का योजनामूलक चित्र:<br />
➀ [गरम कैथोड
➁ वेनेट (Wehnelt) सिलिन्डर या ग्रिड बेलन
➂ एनोड
]]
300px|right|thumb| इलेक्ट्रॉन बंदूक (एलेक्ट्रॉन गन) की संरचना

**इलेक्ट्रॉन बंदूक** (electron gun या एलेक्ट्रॉन गन) एक वैद्युत अवयव है जो निर्धारित गतिज ऊर्जा वाले इलेक्ट्रॉन पुंज पैदा करता है। यह प्रायः दूरदर्शन अभिग्राहीयों (टेलीविजन सेटों) में तथा संगणक पटलों (कम्प्यूटर मॉनिटरों) में प्रयोग की जाती है। इसके अलावा एलेक्ट्रॉन सूक्ष्मदर्शी, क्लाइस्ट्रॉन, रैखिक त्वरक, इलेक्ट्रॉन बीम वेल्डिंग मशीन, तथा त्वरकों में भी प्रयुक्त होती है।

इलेक्ट्रॉन गन के दो मुख्य चरण हैं, इलेक्ट्रॉन उत्सर्जन का साधन तथा इलेक्ट्रॉन निष्कर्षण (extraction) का साधन। इलेक्ट्रॉन का उत्सर्जन तीन प्रकार से किया जा सकता है- तापायनिक उत्सर्जन, क्षेत्र उत्सर्जन और प्रकाश उत्सर्जन। निष्कर्षण दो प्रकार से किया जा सकता है- डी सी वोल्टेज द्वारा तथा रेडियो आवृति (RF) के वोल्टेज द्वारा।

## इलेक्ट्रॉन गन की विशिष्टताएँ

; इलेक्ट्रॉन स्रोत
*(१) तापायनिक स्रोत
:* (क) डायोड
:* (ख) ट्रायोड
*(२) क्षेत्र उत्सर्जन स्रोत
:* (क) डी सी
:* (ख) रेडियो आवृत्ति

; इलेक्ट्रोडों की संख्या
: डायोड गन, ट्रायोड गन, टेट्रोड गन आदि।

; इलेक्ट्रॉन पुंजों की संख्या 
: एक पुंज या अनेक (जैसे चार) इलेक्ट्रॉन बीम

; त्वरण वोल्टता या बीम की ऊर्जा
: कुछ हजार वोल्ट से लेकर कई लाख वोल्ट तक (बीम ऊर्जा कुछ keV से लेकर कुछ MeV तक)

; इलेक्ट्रॉन धारा
: कुछ माइक्रो-एम्पीयर से लेकर कई एम्पीयर तक

; फोकसिंग
: इलेक्ट्रोस्टैटिक, स्लेक्ट्रोस्टैटिक + मैग्नेटिक

; इलेक्ट्रॉन बीम का आकार
: कुछ माइक्रॉन से लेकर कुछ मिलीमीटर तक

; इलेक्ट्रॉन पुंज का एमिटैन्स

; डिजाइन का प्रकार
पायस गन (Pierce gun) या अन्य





## इन्हें भी देखें
*इलेक्ट्रॉन नली

## बाहरी कड़ियाँ
* Howstuffworks.com: electron gun
* Charged Particle Beams, free text with material on electron gun design

श्रेणी:एलेक्ट्रॉन पुंज
श्रेणी:त्वरक भौतिकी
श्रेणी:निर्वात नलिका
श्रेणी:उपकरण
वृक्ष सूर्यानुवर्त

**वृक्ष सूर्यानुवर्त** (Tree Heliotrope), जिसे **ऑक्टोपस झाड़** (Octopus Bush) भी कहते हैं, बोराजिनासीए (Boraginaceae) जीववैज्ञानिक कुल का एक फूलदार पौधा है। यह मूलतः एशिया के गरम क्षेत्रों (जैसे कि दक्षिणी चीन), हिंद महासागर में माडागास्कर​ और उसके इर्द-गिर्द के द्वीपों, उत्तरी ऑस्ट्रेलिया तथा प्रशांत महासागर में माइक्रोनीशिया और पोलिनिशिया के एटोलों (मूँगे द्वारा बनाए गए नन्हे द्वीप) और बड़े द्वीपों पर उगता है। यह झाड़ी या छोटे पेड़ का रूप रखता है जो लगभग ६ मीटर (२० फ़ुट) ऊँचा उग जाता है और लगभग उतने ही क्षेत्र में इसकी टहनियाँ भी फैल जाती हैं।

## वैज्ञानिक नाम
इसका सबसे पहला वैज्ञानिक नाम 'टूर्नेफ़ोर्टिया आर्जेन्टिया' (Tournefortia argentea) हुआ करता था, जो बाद में बदलकर 'आर्गूसिया आर्जेन्टिया' (Argusia argentea) कर दिया गया। जब जीववैज्ञानिकों में इसके जीववैज्ञानिक वर्गीकरण का मत और विकसित हुआ तो इसे पहले तो वापस 'टूर्नेफ़ोर्टिया आर्जेन्टिया' में और फिर सन् २००३ में 'हीलियोट्रोपियम फ़ोर्थेरियेनम​' (Heliotropium foertherianum) में परिवर्तित कर दिया गया।

## प्रयोग
### लकड़ी
वृक्ष सूर्यानुवर्त की काठ का इस्तेमाल औज़ार और हस्तशिल्प वस्तुएँ बनाने में होता है। कुछ जगहों पर इसे जलाने के लिए भी प्रयोग किया जाता है। पोलिनिशिया में इसकी लकड़ी से तैराकी के चश्मों के सांचे बनाए जाते हैं (जिनमें शीशा लगाया जाता है)।

### दवा व चिकित्सा
प्रशांत महासागर के कुछ रीफ़ों में मछलियों में एक गैम्बियरडिस्कस​ (Gambierdiscus) नामक विशेष प्रकार की शैवाल (ऐल्गी) खाने से कभी-कभी सिगुआतेरा (ciguatera) नाम एक ज़हरीला पदार्थ इकठ्ठा हो जाता है। इस से प्रभावित मछली खाने से मनुष्यों को भी यह ज़हर चढ़ सकता है। बहुत से द्वीपों की पारम्परिक चिकित्सा में वृक्ष सूर्यानुवर्त का उपयोग इस विष के उपचार के लिए सदियों से होता आया है। नया कैलेडोनिया पर स्थित पैस्त्यर संसथान (Pasteur Institute) और फ़्रांसिसी पोलिनिशिया के लूई मालार्द संस्थान (Louis Malard Institute) के विज्ञानिकों ने ऑक्टोपस झाड़ पर अनुसन्धान करते हुए इसमें रोज़मैरिनिक​ अम्ल (rosmarinic acid) से मिलता हुआ एक अणु होने की सम्भावना पाई है, जिसमें इस विष को शरीर के भिन्न भागों से हटाने की क्षमता हो सकती है और साथ-साथ प्रदाह (इन्फ़्लामेशन) कम करने के भी गुण हैं।

## इन्हें भी देखें
* सूर्यानुवर्त

## सन्दर्भ


श्रेणी:​बोराजिनासीए
श्रेणी:सूर्यानुवर्त
श्रेणी:प्रशांत महासागर द्वीपों के वनस्पति
श्रेणी:हिन्द महासागर द्वीपों के वनस्पति
श्रेणी:ऑस्ट्रेलिया के वनस्पति
संरक्षित क्षेत्र

[thumb|230px|[पश्चिम बंगाल का जलदापारा राष्ट्रीय उद्यान एक संरक्षित क्षेत्र है]]
**संरक्षित क्षेत्र** या **रक्षित क्षेत्र** किसी ऐसे क्षेत्र को कहते हैं जिसकी उसके प्राकृतिक, पर्यावरणीय या सांस्कृतिक महत्व के कारण परिवर्तन या हानि से रक्षा की जा रही हो। रक्षित क्षेत्र भिन्न प्रकारों के होते हैं और उन्हें अलग-अलग स्तरों का संरक्षण दिया जाता है। कुछ समुद्री क्षेत्र भी अक्सर संरक्षित हुआ करते हैं। अक्टूबर २०१० में विश्व भर में १,६१,००० से अधिक रक्षित क्षेत्र थे जिनमें दुनिया की पूरी भूमि का १०-१५% था। इसके विपरीत समुद्र का केवल १.१७% रक्षित क्षेत्रों में सम्मिलित था जिसपर लगभग ६,८०० समुद्री रक्षित क्षेत्र विस्तृत थे।

## परिभाषा
अंतर्राष्ट्रीय प्रकृति संरक्षण संघ (International Union for Conservation of Nature) के अनुसार रक्षित क्षेत्र 'एक स्पष्ट रूप से परिभाषित भौगोलिक क्षेत्र होता है, जो प्रकृति और उस से सम्बंधित पर्यावरणीय सेवाओं और सांस्कृतिक मान्यताओं के दीर्घकालीन संरक्षण के लिए मान्य, समर्पित और व्यवस्थित हो'। आमतौर पर इन क्षेत्रों में मानव-व्यवसायों और प्राकृतिक साधनों के उपयोग पर सीमाएँ लगी होती हैं या पूर्ण पाबंदी होती है।

## अन्य भाषाओं में
'संरक्षित क्षेत्रों' को अंग्रेज़ी में 'प्रोटॅक्टिड एरियाज़​' (protected areas), रूसी में 'प्रिरोदाख़रान्नाया ज़ोना' (Природоохранная зона) और फ़ारसी में 'मन्तक़ा हिफ़ाज़तशुदा' () कहा जाता है।

## इन्हें भी देखें
* संरक्षित जैवमंडल
* अंतर्राष्ट्रीय प्रकृति संरक्षण संघ

## सन्दर्भ


श्रेणी:संरक्षित क्षेत्र
श्रेणी:भूमि उपयोग
गैसत्राण

300px|right|thumb| गैसत्राण (गैस मास्क) धारण किया हुआ एक सैनिक 
**गैसत्राण** या 'गैस प्रच्छादक' (gas mask) उस आवरण को कहते हैं जिसे चेहरे पर धारण करने से वायु में मिश्रित विषैली गैसों एवं अन्य प्रदूषकों से रक्षा होती है। गैसत्राण नाक और मुख को ढक लेता है और वाह्य वायु को नाक/मुह में घुसने नहीं देता। इसमें आँख व चेहरे के अन्य कोमल ऊतकों को ढकने की व्यवस्था भी हो सकती है। 

## परिचय
प्रथम विश्वयुद्ध (सन्‌ 1914-1919) में शत्रुओं पर विजय प्राप्त करने के लिये पहले पहल युद्ध गैसों का उपयोग हुआ था और युद्ध गैस के संघातिक प्रभाव से बचने के लिये पहले पहल युद्ध में गैसत्राण का उपयोग हुआ। उस समय का गैसत्राण बड़ा भद्दा होता था। यह त्राण मुख पर रखा जाता था। उसमें एक नली होती थी जो एक कनस्टर से जोड़ी रहती थी। यह कनस्टर गले में सामने लटका रहता था। कनस्टर में लकड़ी का कोयला रखा रहता था, जिसमें पारित होकर शुद्ध वायु नाक में जाती थी। विषैली गैस कोयले में अवशोषित हो जाती थी। इस गैसत्राण से सैनिकों को लड़ने में बहुत असुविधाएँ होती थीं। द्वितीय विश्वयुद्ध में गैसत्राण बहुत उन्नत किस्म का बना। यह पर्याप्त हल्का था और कनस्टर शरीर के पार्श्व में लटका रहता था, जिससे युद्ध करने में अड़चन कम होती थी। पीछे इसमें और भी सुधार हुआ। अब ऐसे त्राण बने जिनकी तौल तीन पौंड से भी कम थी। कनस्टर अब सीधे त्राण से जुड़ा रहता। इससे भद्दी लंबी नली की आवश्यकता नहीं रही। छनी हुई शुद्ध वायु ऊपर से आती है और आँख पर लगे चश्मों को बिना धुँधला किए नाक के छिद्रों में प्रविष्ट होती है। कनस्टर में भरने के लिये अब कोयले के साथ सोडा चूना भी प्रयुक्त होता है। यदि युद्धक्षेत्र की वायु में सूक्ष्म ठोस कण बिखरे हों तो उनको दूर करने के लिये त्राण के वायुमार्ग में फेल्ट के गद्दे रखे रहते हैं, जिनमें ठोस कण छन जाते हैं।

गैसत्राण का उपयोग अब केवल युद्ध में ही नहीं होता, वरन्‌ खान और रासायनिक संयंत्रों में, जहाँ हानिकारक गैसें और धुएँ बनते हैं, इनका उपयोग काम करनेवालों और आग बुझानेवाले व्यक्तियों के लिये भी किया जाता है।

## बाहरी कड़ियाँ
* Le Masque à Gaz International historical gas mask gallery, with collection of safety and propaganda posters.
* Gas Masks UK Information on gas masks from many countries.
* What you should know about gas masks.
* How Stuff Works - Gas Masks
* Your Gas mask Guide to the maintenance of your gas mask
* Respirator Fact Sheet
* CBRN SCBA NIOSH Approved Respirators List of NIOSH Approved CBRN SCBA respirators
* World War 1 gas mask technology - *Combating Man's Deadliest Peril: How the unending struggle between gas and mask is carried on*, Popular Science monthly, December 1918, page 64, Scanned by Google Books: https://web.archive.org/web/20160505051639/https://books.google.com/books?id=EikDAAAAMBAJ&pg=PA64

### छबियों की कड़ियाँ
* WWII gasmasks with hose and canister
* Modern gas mask with one big front window
* Modern gas mask with big front window and two attached canisters
* Google search for images of gas masks

श्रेणी:प्रच्छादक
श्रेणी:दंगा नियंत्रण
हिन्द महासागर में बिखरे द्वीप

[thumb|230px|[फ़्रान्स|फ़्रांस के 'हिन्द महासागर में बिखरे द्वीप' नामक प्रशासनिक क्षेत्र के द्वीपों की हिन्द महासागर में स्थिति - ऊपर-दाएँ से घड़ी विपरीत घुमते हुए - त्रोम्लिन द्वीप, ग्लोरियोसो द्वीप, झ़ुआन द नोवा द्वीप, बासास दा इण्डिया एटोल]]
thumb|230px|ग्लोरियोसो द्वीपों का नक़्शा
thumb|230px|झ़ुआन द नोवा द्वीप की अंतरिक्ष से ली गई तस्वीर
**हिन्द महासागर में बिखरे द्वीप** (फ़्रांसिसी: Îles Éparses or Îles éparses de l'océan indien, अंग्रेज़ी: Scattered Islands in the Indian Ocean) हिन्द महासागर में स्थित चार छोटे कोरल (प्रवाल) द्वीपों, एक एटोल और एक रीफ़ का सामूहिक नाम है जिनपर फ़्रांस का नियंत्रण है और जो 'फ़्रांसिसी दक्षिणी व अंटार्कटिकी भूमि' (Terres australes et antarctiques françaises या TAAF) नामक प्रशासनिक क्षेत्र के ५वें ज़िले में आते हैं। इन द्वीपों पर कोई भी स्थाई आबादी नहीं है। इनमें से तीन द्वीप (ग्लोरियोसो द्वीप, झ़ुआन द नोवा द्वीप और युरोपा द्वीप) और बासास दा इण्डिया एटोल माडागास्कर से पश्चिम में मोज़ामबीक जलसन्धि में स्थित हैं, जबकि चौथा द्वीप (त्रोम्लिन द्वीप) माडागास्कर से ४५० किमी पूर्व में हिन्द महासागर के खुले पानी में स्थित है। इस प्रशासनिक क्षेत्र में आने वाला बांक द्यु गेज़िर (Banc du Geyser) नामक रीफ़ भी मोज़ामबीक जलसन्धि में स्थित है।

## अंतर्राष्ट्रीय विवाद
इन सभी द्वीपों को लेकर फ़्रांस अंतर्राष्ट्रीय विवादों में फंसा हुआ है:
* त्रोम्लिन द्वीप को मॉरिशस अपना इलाक़ा समझता है। जब मॉरिशस पर ब्रिटेन का राज था तो यह द्वीप मॉरिशसी उपनिवेश का हिस्सा हुआ करता था। १९५४ में ब्रिटेन ने फ़्रांस को इसपर एक हवाई पट्टी और मौसम-निरीक्षण केंद्र बनाने की इजाज़त दे दी। मॉरिशस इसकी वापस मांग करता है और उसने अपनी स्वतंत्रता से पहले भी १९५९ में विश्व मौसम संस्थान को स्पष्ट बता दिया था कि वह त्रोम्लिन को अपना भाग मानता है।
* ग्लोरियोसो द्वीपों को कोमोरोस और सेशेल्स अपना भाग मानते हैं।
* बांक द्यु गेज़िर रीफ़ को माडागास्कर और कोमोरोस अपना भाग मानते हैं और माडागास्कर ने १९७६ में इसपर एक स्पष्ट घोषणा करी थी। इसके आसपास के समुद्र में तेल के होने की सम्भावना है और संयुक्त राष्ट्र की समुद्री क़ानून संधि के अनुसार उसपर उसी राष्ट्र का अधिकार होगा जिसकी यह रीफ़ होगी।
* झ़ुआन द नोवा और युरोपा द्वीपों पर और बासास दा इण्डिया एटोल को माडागास्कर अपना भाग मानता है।

## विवरण
बासास दा इण्डिया एटोल को छोड़कर फ़्रांस ने इन सभी पर मौसम-निरिक्षण केंद्र बना रखते हैं जो हिन्द महासागर में उठने वाले तूफ़ानों की सूचना इस क्षेत्र के सभी आबादी वाले द्वीपों को प्रदान करते हैं। बासास दा इण्डिया एटोल और बांक द्यु गेज़िर रीफ़ के अलावा अन्य सभी द्वीपों पर १,००० मीटर से बड़ी हवाई पट्टियाँ बनाई गई हैं। इनमें से कुछ पर कर्मचारी तैनात किये गए हैं जो अपने दौरों के बाद बदल दिए जाते हैं। अन्य विवरण इस प्रकार है:

**टिप्पणियाँ**: (१) 'झ़ुआन द नोवा' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।(२) इस द्वीप में रीफ़ें ४० किमी२ की झील बनाती हैं लेकिन यह एटोलों की तरह एक असली अनूप झील नहीं है।

## इन्हें भी देखें
* मोज़ामबीक जलसन्धि
* मॉरिशस
* कोमोरोस
* माडागास्कर

## सन्दर्भ


श्रेणी:फ़्रांस
श्रेणी:हिन्द महासागर के द्वीप
श्रेणी:फ़्रांस के क्षेत्रीय विवाद
श्रेणी:मॉरीशस के क्षेत्रीय विवाद
श्रेणी:कोमोरोस के क्षेत्रीय विवाद
श्रेणी:सेशेल्स के क्षेत्रीय विवाद
श्रेणी:माडागास्कर के क्षेत्रीय विवाद
टी॰ गणपति शास्त्री

**महामहोपाध्याय टी॰ गणपति शास्त्री** (१८६० - १९२६) संस्कृत के विद्वान तथा 'त्रिवेन्द्रम संस्कृत सेरीज' के सम्पादक थे। वे भास के नाटकों को खोज निकालने के कारण विशेष रूप से प्रसिद्ध हैं। सन् १९०३ के आसपास वे संस्कृत कॉलेज के प्रधानाचार्य भी रहे।

## सन्दर्भ

## इन्हें भी देखें
*रुद्रपट्टण शामाशास्त्री

श्रेणी:संस्कृत विद्वान
श्रेणी:1860 दशक में जन्मे लोग
श्रेणी:केरल के लोग
श्रेणी:१९२६ में निधन
आम पापड़

**आम पापड़** एक प्रकार का पारंपरिक नाश्ता है। यह स्वाद में चटपटा और स्वादिष्ट होता है। कुछ जगह पर आम पापड़ी भी बोलते हैं।

## सन्दर्भ

श्रेणी:भारतीय व्यंजन
श्रेणी:अल्पाहार
भगोष्ठ संधान

right|thumb|300px|भगोष्ठ संधान के साथ क्लिटोरल हुड कम करने का परिणाम
right|thumb|300px|भगोष्ठ संधान के पहले और बाद में

**भगोष्ठ संधान** (Labiaplasty या labioplasty या labia minora reduction या labial reduction) एक प्लास्टिक सर्जरी की प्रक्रिया है जिसके द्वारा लघु भगोष्ठ (labia minora (inner labia)) तथा बृहद भगोष्ठ (labia majora (outer labia)) का स्वरूप बदल दिया जाता है। 

## सन्दर्भ

## पठनीय

* Boston Women’s Health Book Collective. "Our Bodies, Ourselves", Simon and Schuster, 2005.
* Revill Jo. "The new nose job: designer vaginas", *The Observer* 17 अगस्त 2003.
* Rogers Lisa. "The quest for the perfect vagina", *The Guardian* 15 अगस्त 2008.
* Rogers Lisa. "The Perfect Vagina", Channel 4 documentary, 17 अगस्त 2008, accessed 18 सितंबर 2011.


श्रेणी:जननांग संशोधन
श्रेणी:प्लास्टिक सर्जरी
श्रेणी:शल्य चिकित्सा
श्रेणी:महिला स्वास्थ्य
रासायनिक युद्ध

right|thumb|300px|विषाक्त गैस के आक्रमण से अंधे हुए ब्रिटिश सैनिक, चिकित्सा के लिये प्रतीक्षारत
**रासायनिक युद्ध** (Chemical warfare) का अर्थ है - किसी युद्ध में रासायनिक पदार्थों के विषैले गुणों का उपयोग करके जन-धन की हानि पहुँचाना। रासायनिक युद्ध, परमाणु युद्ध (या, नाभिकीय युद्ध) से अलग है। सैनिक भाषा में नाभिकीय युद्ध, जैविक युद्ध तथा रासायनिक युद्ध को सम्मिलित रूप से महासंहारक हथियार (weapons of mass destruction (WMD)) कहलाते हैं। 

रासायनिक युद्ध अपने उद्देश्य की प्राप्ति के लिये विस्फोटक बल पर निर्भर नहीं करता है बल्कि रसायनों के विषकारी घातक प्रभावों पर निर्भर है। 

## बाहरी कड़ियाँ
* Chemical weapons and international humanitarian law
* ATSDR Case Studies in Environmental Medicine: Cholinesterase Inhibitors, Including Insecticides and Chemical Warfare Nerve Agents U.S. Department of Health and Human Services
* Russian Biological and Chemical Weapons, about the danger posed by non-state weapons transfers
* Gaddum Papers at the Royal Society
* Chemical Weapons stored in the United States
* The Organisation for the Prohibition of Chemical Weapons OPCW
* Chemical Warfare in Australia
* Classes of Chemical Agents U.S. National Library of Medicine
* Chemical warfare agent potency, logistics, human damage, dispersal, protection and types of agents (bomb-shelter.net)
* "'War of Nerves': A History of Chemical Weapons" (interview with Jonathan Tucker from National Public Radio *[[Talk of the Nation]]* program, May 8, 2006
* Chemical weapons in World War II
* "Our Army's Defense Against Poison Gas." *Popular Science*, February 1945, pp.&nbsp;106–111.
खट

**खट** भारतीय संगीत के एक राग का नाम है। इस राग में ऋषभ, धैवत, निषाद और शुद्ध और कोमल दोनों ही लगते हैं। गंधार केवल कोमल लगता है। षड्ज व पंचम ये दोनों स्वर अचल हैं। तीसरा स्वर मध्यम और शुद्ध लगता है। इसका वादी स्वर पंचम और संवादी षड्ज है। इसमें आसावरी, सुहा, कानड़ा, सारंग, देशी, गांधारी व सुघराई राग रागिनियों का मिश्रण भी है। इस कारण इसका गान सहज नहीं कहा जाता। इसे भैरव राग का पुत्र कहा गया है और प्रात: काल गेय है।

## बाहरी कड़ियाँ
*ब्रज-संगीत के राग

श्रेणी:भारतीय संगीत
कुकरौंधा

**कुकरौंधा** (वानस्पतिक नाम : BLUMEA LACERA) एक वनस्पति है। यह भारत में बहुतायत में पायी जाती है। भारत में कपूर इसी से बनाया जाता है।

; विभिन्न भाषाओं में नाम:

* संस्कृत : कुकुन्दर, कुकुराद्रु

* हिन्दी : कुकुरौन्हा, कुकरौंधा, कुकुरमुत्ता (छत्तीसगढ़ में)

* मलयालम: कुक्करवृक्षम

इसमें पीले फूल खिलते हैं. फूलों के बाद बीज रूई के रेशों के आकर में हवा में उड़ते हैं. मदार के बीज के रेशे बड़े होते हैं. इसके रेशे छोटे होते हैं. दोनों के बीजों का बिखराव हवा के द्वारा रेशों के सहायता से उड़ने से होता है.
यह पौधा बरसात में उगकर मार्च अप्रैल तक रहता है. गर्मी आने पर सूख जाता है और इसके बीज बिखर जाते हैं. यह बावासीर   के लिए बड़ी दवा  है. इसके पौधे को कुचलकर रस निकाल कर उसमें रसौत भिगो दें. रसौत के घुल जाने पर इसे धीमी आंच पर पकाएं और गोलियां बनाकर रख लें. ये गोलियां बवासीर में लाभकारी हैं.
बर्ड  फ्लू में भी कुकरौंदा लाभकारी है. इसके पत्ते पीसकर गोलियां बनाकर खिलाने से पक्षी ठीक हो जाते हैं.
घावों पर इसकी पत्तियों का रस लगाने से घाव जल्दी भर जाते हैं. ये एंटीसेप्टिक का कार्य करता है.
उत्तर प्रदेश में यह बहुतायत पाया जाता है

## बाहरी कड़ियाँ
* मच्छरों से बचाव में प्रभावी वनस्पतियां 

श्रेणी:औषधीय पादप
बाँसी

**बाँसी** उत्तर प्रदेश के सिध्दार्थ नगर जिले का एक कस्बा है! यह राप्ती नदी के तट पर बसा सुन्दर तथा एतिहासिक स्थल है! यहाँ स्थित राजा रतन सेन विद्यालय अपनी प्राचीनता तथा शिक्षण व्यवस्था के कारण प्रसिध्द है।
श्रेणी:उत्तर प्रदेश का भूगोल
त्रिपक्षीय गठबंधन (द्वितीय विश्वयुद्ध)

**त्रिपक्षीय गठबंधन**, **त्रि-शक्तीय गठबंधन**, **धुरीय गठबंधन** या **त्रिपक्षीय संधि** २७ सितंबर १९४० को बर्लिन जर्मनी में किया हुआ वह समझौता है जिसने द्वितीय विश्वयुद्ध में धुरी राष्ट्रों को एक अलग संघ में स्थापित कर दिया। इस संधि में हस्ताक्षर करने वाले प्रतिनिधि थे: नाट्सी जर्मनी के अडोल्फ़ हिटलर, फ़ासिस्ट इटली के विदेश मंत्री गॅलिआट्सो चानो तथा जापानी साम्राज्य के जर्मनी में राजदूत साबुरो कुरुसु।

श्रेणी:इतिहास
अश्रु गैस

right|thumb|300px|अश्रुगैस छोड़ते हुए सुरक्षाकर्मी
**अश्रु गैस** या **आँसू गैस** (Tear gas) अमृत्युकर हथियार के रूप में प्रयुक्त होने वाली गैसें है। जब यह गैस आंखों के सम्पर्क में आती है तो कार्निया के स्नायु उत्तेजित हो जाते हैं जिससे आंख से आंसू निकलने लगता है, दर्द होता है और अंधापन भी हो सकता है। प्रमुख अश्रुकर गैसें हैं - OC, CS, CR, CN (फेन्यासील क्लोराइड), ब्रोमोएसीटोन, जाइलिल ब्रोमाइड तथा सिन्-प्रोपेनेथिअल-एस-आक्साइड (syn-propanethial-S-oxide (प्याज से प्राप्त))
इसका अनुसूत्र CCl3NO2 होता है।

यह एक कार्बनिक योगिक है! 
यह एक अविशीली गैस है!
आंसू गैस का उपयोग :-
1) आंसू गैस का सर्वप्रथम उपयोग प्रथम विश्वयुद्ध में किया गया  है !
2) आंसू गैस का उपयोग पुलिस अनियंत्रित भीड़ को कंट्रोल में लाने के लिए  किया जाता हैं ! 3) आंख और नाक  में जलन पैदा करता है !

## बाहरी कड़ियाँ
* BBC information about CS gas
* How to combat CS gas at eco-action.org
* Brone et al (2008)

श्रेणी:रासायनिक हथियार
श्रेणी:दंगा नियंत्रण उपकरण
इसका रासायनिक नाम अल्फा क्लोरो एसिटोफिनोन है
इससे मानव को सांस लेने में कठिनाई होती हैं, आंखों में तेज जलन होती है।
लॅट मी इन

**लॅट मी इन** 2010 की अंग्रेज़ी भाषा की अमेरिकी हॉरर फ़िल्म है। फ़िल्म में कोडी स्मिथ-मॅकफ़ी और क्लो ग्रेस मोरेट्स मुख्य भूमिका में हैं। फ़िल्म को निर्देशित मैट रीव्स ने किया है।

## कथानक
फ़िल्म की कहानी एक 12 वर्ष के लड़के ओवन के चारों ओर घूमती है जो अपनी माँ के साथ अपार्टमेंट में रहता है। उसका कोई मित्र नहीं है व उसकी उम्र के बच्चे उसके साथ गलत व्यवहार करते हैं। उसके पड़ोस में एक लड़की एबी अपने पिता के साथ रहने आती है और दोनों धीरे-धीरे दोस्त बन जाते हैं। परन्तु ओवन को बाद में पता चलता है कि एबी एक वैम्पायर है और उसकी उम्र रुकी हुई है, मतलब वह कई वर्षों से 12 वर्ष की ही है। एबी किसी दूसरे के घर में केवल निमंत्रण देने पर ही प्रवेश कर सकती है और अगर वह बिना निमंत्रण के किसी के घर में आती है तो उसके शरीर में जगह-जगह से रक्त का रिसाव होने लगता है। एबी जिन्दा रहने के लिए इंसानों का खून पीती है और जो आदमी उसके साथ रहता है वह उसका पिता नहीं अपितु ओवन की तरह ही कई वर्ष पहले उसका बना एक मित्र है। वह आदमी ही एबी के लिए इंसानों को मारता है। जब ऐसे ही एक प्रकरण में पुलिस उसे पकड़ लेती है तो वह एबी को बचाने के लिए अपने चहरे पर तेज़ाब फ़ेक लेता है जिससे उसकी वास्तविकता किसी को पता न चल सके और बाद में अस्पताल के अंदर एबी से अन्तिम विदा लेने के बाद कमरे की खिड़की से कूद के आत्महत्या कर लेता है। ओवन एबी से डर ने लगता है और उससे दूर रहने के लिए कहता है। स्कूल में स्विमिंग पूल के पास कुछ बच्चे उसे बहुत परेशान कर रहें होते हैं तभी अचानक से एबी वहाँ आ जाती है और सभी बच्चों को निर्ममता से मार देती है। इसके बाद ओवन अपने घर से एबी के साथ भाग जाता। फ़िल्म से अंत में उसे ट्रेन के अंदर एक बड़े बक्से के साथ सफ़र करते हुए दिखाया जाता है। जब कन्डक्टर ओवन का टिकट चॅक करने के पश्चात चला जाता है तो बक्से में से मोर्स कोड के रूप में दस्तक की आवाज आती है और ओवन जवाब में दस्तक देता है। 

## पात्र
* कोडी स्मिथ-मॅकफ़ी — ओवन
* क्लो ग्रेस मोरेट्स — एबी
* रिचर्ड जेन्किन्स — एबी का पिता

## सन्दर्भ

## बाहरी कड़ियाँ
* 

श्रेणी:अमेरिकी फ़िल्में
बिल्ली लोचन नीहारिका

[thumb|220px|बिल्ली लोचन नीहारिका (१९९४ में [हबल अंतरिक्ष दूरदर्शी|हबल अंतरिक्ष दूरबीन द्वारा ली गई तस्वीर)]]
thumb|220px|बिल्ली लोचन नीहारिका का परिष्कृत चित्रण, जिसमें इसकी परतों के साथ-साथ कुछ धारें भी दिख रहीं हैं जो केन्द्रीय तारे से उभरते सामग्री के फव्वारे हो सकते हैं
**बिल्ली लोचन नीहारिका** या **बिल्ली की आँख नीहारिका** (अंग्रेज़ी: Cat's Eye Nebula, कैट्स आय नॅब्युला), जिसे **ऍन॰जी॰सी॰ ६५४३** और **कैल्डवॅल ६** भी कहा जाता है, एक ग्रहीय नीहारिका है जो आकाश में शिशुमार तारामंडल के क्षेत्र में नज़र आती है। यह ज्ञात नीहारिकाओं में बहुत ही पेचदार मानी जाती है और हबल अंतरिक्ष दूरबीन द्वारा जांच में इसके अंदर बहुत से गाँठ, फव्वारे, बुलबुले और चाप (आर्क) जैसे ढाँचे दिखें हैं। नीहारिका के केंद्र में एक रोशन और गरम तारा स्थित है। लगभग १००० वर्ष पूर्व इस तारे ने अपनी बाहरी परते खो दीं जो अब नीहारिका बनकर इसके इर्द-गिर्द स्थित हैं। बिल्ली लोचन नीहारिका के जटिल उलझेपन को देखकर कुछ वैज्ञानिकों की सोच है कि शायद केन्द्रीय तारा एक तारा नहीं बल्कि द्वितारा हो, हालांकि इसके लिए अभी कोई प्रमाण नहीं मिला है।

## विकास और केन्द्रीय तारा
बिल्ली लोचन नीहारिका पृथ्वी से क़रीब ३,३०० प्रकाश वर्षों की दूरी पर है। पृथ्वी से देखी गई इसकी चमक (सापेक्ष कान्तिमान) लगभग +८.१ मैगनिट्यूड पर मापी गई है, जो एक नीहारिका के लिए काफ़ी अधिक है।

वैज्ञानिक जाँच ने पाया है कि इसकी गैस, प्लाज़्मा और धूल तब बिखरी जब यहाँ स्थित एक लाल दानव तारे ने इन्हें अपने बाहर उछाल दिया। नीहारिका के बादल का बाहरी हिस्सा कम घना है और लगभग १५,००० कैल्विन के तापमान पर है जबकि इसका अंदरूनी भाग ५,००० कण प्रति सेमी३ का अधिक घनत्व रखता है और ७,०००-९,००० कैल्विन के तापमान पर है। नीहारिका के बीच में एक O7 श्रेणी का वुल्फ़-रायेट तारा है जो ८०,००० कैल्विन का सतही तापमान रखता है। चमक के हिसाब से इस केन्द्रीय तारे की निहित चमक (निरपेक्ष कान्तिमान) सूरज से १०,००० गुना है जबकि इसका व्यास (डायामीटर) सूरज का केवल ०.६५ गुना है। वर्णक्रम जाँच के अनुसार इस से १,९०० किमी प्रति सैकिंड की एक भयंकर तारकीय आंधी चल रही है जिसमें १० खरब टन (यानि एक लाख करोड़ टन) सामग्री प्रति सैकिंड तारे से उखड़कर नीहारिका के बादल में जा रही है। इस समय तारे का द्रव्यमान (मास) लगभग सूरज के द्रव्यमान के बराबर माना जाता है, लेकिन वैज्ञानिकों का अनुमान है कि शुरू में इस तारे का द्रव्यमान सूरज का ५ गुना था। इस से यह भी अंदाज़ा लगाया गया है कि यह नीहारिका संभवतः १००० ± २६० साल से बन रही है।

## इतिहास
बिल्ली लोचन नीहारिका की खोज १५ फ़रवरी १७८६ को ब्रिटिश खगोलशास्त्री विलियम हरशॅल ने की थी। तब से इसका अध्ययन ऍक्स किरणों (ऍक्स रे) से लेकर सुदूर अधोरक्त (इन्फ़्रारॅड) में पूरे वर्णक्रम (स्पॅक्ट्रम) में किया गया है। इसके रूप की तुलना वैज्ञानिकों ने बिल्ली की आँख से की है, जिस से इसका नाम पड़ा।

## इन्हें भी देखें
* ग्रहीय नीहारिका
* शिशुमार तारामंडल
* लाल दानव तारा

## सन्दर्भ


श्रेणी:नीहारिकाएँ
श्रेणी:शिशुमार तारामंडल
शून्य-संचय खेल

खेल सिद्धांत और अर्थशास्त्र में **शून्य-संचय खेल** (zero-sum game) या **शून्य-जोड़ खेल** ऐसी व्यवहारिक परिस्थिति को कहा जाता है जिसमें एक व्यक्ति को जितना लाभ होता है ठीक उतनी ही हानि किसी अन्य व्यक्ति (या व्यक्तियों) को होती है। मसलन दो लोगों के पास सौ-सौ रुपये हों और वे आपस में पैसों की लेन-देन कर रहे हों तो यह एक 'शून्य-संचय खेल' है क्योंकि जितना अधिक एक को मिलेगा उतना ही कम दूसरे को मिलेगा। अगर दोनों की लाभ और हानि का कुल संचय करके देखा जाए तो शुन्य होगा। इसके विपरीत **अशून्य-संचय** खेल में अगर नफ़े-नुकसान को मिलाकर देखा जाए तो शून्य से ज़्यादा या कम हो सकता है। शुन्य-संचय खेल हमेशा प्रतियोगी (competitive, कम्पॅटटिव) ही होता है जबकि अशून्य-संचय खेल प्रतियोगी या ग़ैर-प्रतियोगी हो सकता है।

## उदाहरण

एक खेल का उदाहरण लीजिये जिसमें 'क' और 'ख' नामक दो खिलाड़ी हैं। खिलाड़ी 'क' को दो में से एक अंक का चुनाव करना है - १ या २। खिलाड़ी 'ख' को तीन रंगों में से एक चुनना है - लाल, पीला या हरा। इन दोनों के चुनावों को देखकर इनमें से एक को एक राशि ईनाम में दी जाती है और दूसरे से उतनी ही राशि जुर्माने में ली जाती है। साथ की तालिका में दर्शाया गया है की चुनावों के हिसाब यह राशियाँ क्या हैं (लाल राशि खिलाड़ी 'क' की और नीली राशि खिलाड़ी 'ख' की है)। देखा जा सकता है कि यह एक शून्य-संचय खेल है क्योंकि इसमें जितना लाभ एक को होगा उतना ही नुकसान दूसरे को होगा। खेल सिद्धांत में ऐसी ही परिस्थितियों का अध्ययन किया जाता है। इस खेल में यह हो सकता है -
* खिलाड़ी 'क' सोचता है कि 'अगर मैंने २ चुना तो मैं २० हार सकता हूँ या २० जीत सकता हूँ। अगर मैंने १ चुना तो ३० जीत सकता हूँ लेकिन सिर्फ १० ही हार सकता हूँ। इसलिए मुझे १ चुनना चाहिए।'
* खिलाड़ी 'ख' सोच सकता है कि 'ज़रूर खिलाड़ी क १ ही चुनेगा, इसलिए मुझे पीला रंग चुनना चाहिए जिस से मैं १० जीतूंगा और वह १० हारेगा।'
* खिलाड़ी 'क' सोच सकता है कि 'ज़रूर खिलाड़ी ख सोचेगा कि मैं १ चुनने वाला हूँ, इसलिए वह मुझे हराने के लिए पीला चुनेगा। इसलिए मुझे उसकी अपेक्षाओं के विपरीत २ चुन लेना चाहिए। फिर मैं २० जीतूंगा और वह २० हारेगा।'
* खिलाड़ी 'ख' सोच सकता है कि 'ज़रूर खिलाड़ी क सोचेगा कि मैं उसके १ चुनने की उम्मीद में पीला चुनुँगा इसलिए वह वास्तव में २ चुनेगा। इसलिए मुझे हरा चुनना चाहिए जिस से वह २० हारे और मैं २० जीतूँ।'

देखा जा सकता है कि इसमें दोनों खिलाड़ी एक दूसरे के विचारों को समझने की अत्यधिक कोशिश करते हैं क्योंकि उनके लिए अच्छा चुनाव क्या है यह दूसरे के चुनाव पर निर्भर है। इस प्रकार के 'शुन्य-संचय खेल' का हल इमेल बोरेल (Émile Borel) और जॉन वाॅन न्यूमन (John von Neumann) नामक गणितज्ञों ने प्रायिकता (प्रॉबाबिलिटी) के प्रयोग से दिया था।

## मनोविज्ञान
अक्सर दो प्रतिद्वंदियों में ऐसी स्थिति बन जाती है जिसमें द्वेष की आदत पड़ने से वह यह समझने लगते हैं की अगर एक का कुछ लाभ होता है तो इसका मतलब है कि दूसरे का उतना ही नुकसान हो रहा है। अर्थात वह यह समझने लगते हैं कि उनकी आपसी समबन्ध एक शुन्य-संचय खेल है। शुन्य-संचय खेलों में अगर एक पक्ष दूसरे को कोई भी हानि पहुँचा सके तो अवश्य पहुँचाने की कोशिश करता है। लेकिन ऐसा भी होता है कि कुछ स्थितियों में वास्तव में आपसी सम्बन्धों का सिलसिला एक अशून्य-संचय खेल होता है जिसमें किसी घटना से दोनों का लाभ या दोनों की हानि भी हो सकती है। मसलन व्यापार को लेकर देशों में अक्सर आपसी झड़पें हो जाती हैं लेकिन यह ऐसी चीज़ है जिस से दोनों पक्षों का लाभ हो सकता है।

## इन्हें भी देखें
* खेल सिद्धांत

## सन्दर्भ


श्रेणी:खेल सिद्धांत
श्रेणी:अर्थशास्त्र
बंदी की दुविधा

**बंदी की दुविधा** (prisoner's dilemma) खेल सिद्धांत में एक प्रकार की परिस्थिति का एक प्रसिद्ध उदाहरण है जो यह दर्शाता है कि लोग एक-दूसरे पर भरोसा न करने के कारण कभी-कभी आपस में तब भी सहयोग नहीं कर पाते जब सहयोग करने से दोनों का ही स्पष्ट लाभ हो रहा हो और असहयोग से दोनों की स्पष्ट हानि हो रही हो।

## खेल का उदाहरण
किसी चोरी करने के इल्ज़ाम पर पुलिस दो व्यक्तियों को गिरफ़्तार कर लेती है लेकिन उसके पास इनके खिलाफ़ कोई सबूत नहीं है। उन्हें एक दूसरे से अलग करके उन दोनों से पुलिस अलग-अलग कहती है कि -
* अगर तुमने यह मान लिया कि तुम दोनों ने मिलकर चोरी करी है और अगर तुम्हारे साथी ने नहीं माना तो तुम्हें फ़ौरन छोड़ देंगे लेकिन तुम्हारे साथी को एक साल की जेल होगी
* अगर तुमनें नहीं माना कि तुम दोनों ने मिलकर चोरी करी है और अगर तुम्हारे साथी ने यह मान लिया तो तुम्हें एक साल की जेल होगी और तुम्हारे साथी को फ़ौरन छोड़ दिया जाएगा
* अगर तुम दोनों ने ही मान लिया कि तुम दोनों ने मिलकर चोरी करी है तो तुम्हें दोनों को ३ महीने की जेल होगी
* अगर तुम दोनों में से किसी ने नहीं माना कि तुम दोनों ने मिलकर चोरी करी है तो तुम दोनों को ही एक महीने की मामूली जेल होगी
इसका सार एक तालिका में ऐसे लिखा जा सकता है:

इस खेल में, अगर यह लगे की दूसरा बंदी स्वार्थी है तो स्वयं भी ख़ुदगर्ज़ जो जाना चाहिए और धोखा दे देना चाहिए, वरना ख़ुद को ही १ वर्ष की जेल हो सकती है। लेकिन अगर दोनों बंदी ही यह करने लगे तो दोनों को ही ३ महीने की जेल होगी। इस से भले तो वह दोनों ही चुप रहकर थे, क्योंकि तब उन्हें केवल १ महीने की जेल होती। यह उदाहरण दर्शाता है कि हालांकि दोनों को आपसी सहयोग करने में अपने स्वार्थ के अनुसार भी निजी लाभ है फिर भी वह एक-दूसरे पर भरोसा न होने के कारण असहयोग करने पर मजबूर हो जाते हैं।

## इन्हें भी देखें
* द्विविधा
* खेल सिद्धांत

## सन्दर्भ


श्रेणी:दुविधाएँ
श्रेणी:खेल सिद्धांत
श्रेणी:अर्थशास्त्र
इंदिरा गांधी परमाणु अनुसंधान केन्द्र

**इंदिरा गांधी परमाणु अनुसंधान केंद्र** (Indira Gandhi Centre for Atomic Research या 'आईजीकार' / IGCAR) भारत के प्रमुख परमाणु अनुसंधान केन्द्रों में एक है। 

## बाहरी कड़ियाँ
* इंदिरा गांधी परमाणु अनुसंधान केंद्र का जालघर

श्रेणी:भारत में अनुसंधान संस्थाएँ
श्रेणी:नाभिकीय अनुसंधान संस्थान
श्रेणी:भारत में नाभिकीय शक्ति
मुर्ग़ी का खेल

**मुर्ग़ी का खेल** (chicken), जिसे **बाज़-बटेर खेल** (hawk-dove game) या **बर्फ़ के टीले का खेल** (snow-drift game) भी कहा जाता है, खेल सिद्धांत में दो प्रतिद्वंदियों के बीच होने वाला एक प्रकार का संघर्ष है। इसमें दोनों के बीच में एक ऐसी प्रतियोगिता शुरू हो जाती है जिसमें दोनों में से कोई भी पीछे नहीं हटना चाहता लेकिन किसी के भी न हटने पर दोनों को भारी हानि होती है।

इसमें 'मुर्ग़ी' का नाम उस खेल से आया है जिसमें दो वाहन-चालक तेज़ी से अपने-अपने वाहन एक-दूसरे की तरफ़ दौड़ते हैं। दोनों में से एक को हार मानकर अलग मुड़ना होगा, वरना टकराव में दोनों की मौत भी हो सकती है। लेकिन जो भी पहले हट गया वह 'मुर्ग़ी', यानि बुज़दिल या डरपोक, माना जाएगा। यह 'मुर्ग़ी का खेल' वाला नाम राजनीति और अर्थशास्त्र में अधिक प्रयोग होता है। मसलन अक्टूबर १९६२ में हुए क्यूबाई मिसाइल संकट में सोवियत संघ और संयुक्त राज्य अमेरिका के बीच तनाव लगातार बढ़ता गया और अगर कोई पीछे न हटता हो परमाणु प्रलय हो सकता था, लेकिन उसमें सोवियत संघ ने पीछे पाँव खींच लिए। जीवविज्ञान में इसे 'बाज़-बटेर का खेल' बुलाया जाता है और उन परिस्थितियों में देखा जाता है जब किसी एक सांझे साधन (जैसे कि जल या अन्न) के प्रयोग के लिए या तो प्रतिद्वंदी सहयोग कर सकते हैं या फिर मुक़ाबला।

इस खेल में अक्सर दोनों खिलाड़ियों के मन में दुविधा बनी होती है। अगर लगे कि दूसरा डरकर हट जाएगा तो डटे रहना चाहिए। जो हट जाता है उसे हुई हानि में दूसरे का अपमान भी शामिल होता है, क्योंकि दूसरा बहादुर लगता है जबकि हटने वाला डरपोक लगता है। लेकिन अगर दोनों यही सोचकर अंत तक डटे रहें तो दोनों का ही भारी नुकसान हो सकता है।

## इन्हें भी देखें
* खेल सिद्धांत
* क्यूबाई मिसाइल संकट

## सन्दर्भ


श्रेणी:दुविधाएँ
श्रेणी:खेल सिद्धांत
श्रेणी:अर्थशास्त्र
ओलम्पिक पार्क

**ओलम्पिक पार्क** एक खेल परिसर है जो लंदन, यूनाइटेड किंगडम में स्थित है। इसका निर्माण 2012 ग्रीष्मकालीन ओलम्पिक और 2012 ग्रीष्मकालीन पैरालम्पिक खेलों के लिए किया गया था। यह शहर के पूर्व में उपनगर स्ट्रैटफ़ोर्ड के समीप है। यहाँ खिलाड़ीयों के लिए खेल गाँव होने के साथ-साथ विभिन्नखेलों के लिए आयोजन स्थल भी हैं, जैसे ओलम्पिक स्टेडियम व लंदन एक्वेटिक्स सैंटर। खेलों के पश्चात यह एलिजाबेथ द्वितीय की हीरक जयंती के पुण्यस्मरण में **क्वीन एलिजाबेथ ओलम्पिक पार्क** के नाम से जाना जाएगा।

## सन्दर्भ

श्रेणी:2012 ग्रीष्मकालीन ओलम्पिक आयोजन स्थल
महाभोज

**महाभोज** मन्नू भंडारी द्वारा 1979 में लिखा गया एक हिंदी उपन्यास है। उपन्यास में अपराध और राजनीति के गठजोड़ का यथार्थवादी चित्रण किया गया है।

## कथानक
महाभोज उपन्यास का ताना-बाना सरोहा नामक गाँव के इर्द-गिर्द बुना गया है। सरोहा गाँव उत्तर प्रदेश के पश्चिमी भाग में स्थित है, जहाँ विधान सभा की एक सीट के लिए चुनाव होने वाला है। कहानी बिसेसर उर्फ़ बिसू की मौत की घटना से प्रारंभ होती है। सरोहा गाँव की हरिजन बस्ती में आगजनी की घटना में दर्जनों व्यक्तियों की निर्मम हत्या हो चुकी थी। बिसू के पास इस हत्याकाण्ड के प्रमाण थे, जिन्हें वह दिल्ली जाकर सक्षम प्राधिकारियों को सौंपना और बस्ती के लोगों को न्याय दिलाना चाहता था। किंतु राजनीतिक षडयंत्र और जोरावर के(जोरावर के खिलाफ पुक्ता सबूत पाए जाने के प्रतिशोधी भावना में किए गए)षड्यंत्र के कारण उसके (बिसू) के चाय में दो लोगों को भेज कर जहर दे मिलवा दिया जाता है,जिसके चलते उसकी मृत्यु हो जाती है। बिसू की मौत के पश्चात उसका साथी बिंदेश्वरी उर्फ़ बिंदा इस प्रतिरोध को ज़िंदा रखता है। बिंदा को भी राजनीति और अपराध के चक्र में फँसाकर सलाखों के पीछे डाल दिया जाता है। अंततः नौकरशाही वर्ग का ही एक चरित्र, पुलिस अधीक्षक सक्सेना, वंचितों के प्रतिरोध को जारी रखता है। 
जातिगत समीकरण किस प्रकार भारतीय स्थानीय राजनीति का अनिवार्य अंग बन गये हैं, उपन्यास की केंद्रीय चिंता है। पिछड़ी और वंचित जाति के लोगों के साथ अत्याचार और प्रतिनिधि चरित्रों द्वारा उसका प्रतिरोध कथा को गति प्रदान करता है। भंडारी ने उपन्यास में नैतिकता, अंतर्द्वंद्व, अंतर्विरोध से जूझते सत्ताधारी वर्ग, सत्ता प्रतिपक्ष, मीडिया और नौकरशाही वर्ग के अवसरवादी चरित्र पर व्यंग्यात्मक टिप्पणी की है।

## मुख्य पात्र
* बिसेसर उर्फ़ बिसू (मुख्य पात्र)
* हीरा (बिसू के पिता)
* बिंदेश्वरी प्रसाद उर्फ़ बिंदा
* रुक्मा (बिंदा की पत्नी)
* दा साहब (मुख्यमंत्री, गृह मंत्रालय का प्रभार भी)
* सदाशिव अत्रे (सत्ताधारी पार्टी के अध्यक्ष)
* जोरावर (स्थानीय बाहुबली और दा साहब का सहयोगी)
* सुकुल बाबू (सत्ता प्रतिपक्ष, पूर्व मुख्यमंत्री और सरोह गाँव की विधानसभा सीट के प्रत्याशी)
* लखनसिंह (सरोहा गाँव की सीट से सत्ताधारी पार्टी का प्रत्याशी, दा साहब का विश्वासपात्र)
* लोचनभैया (सत्ताधारी पार्टी के असंतुष्ट विधायकों के मुखिया)
* सक्सेना (पुलिस अधीक्षक)
* दत्ता बाबू (मशाल समाचार पत्र के संपादक)

## सन्दर्भ

## बाहरी कड़ियाँ
* महाभोज
* महाभोज की समीक्षा

श्रेणी:हिन्दी साहित्य
श्रेणी:उपन्यास
श्रेणी:गद्य
गैसधानी

right|thumb|300px|गैसधानी
**गैसधानी** या 'गैस होल्डर' उस विशाल पात्र (container) को कहते हैं जिसमें प्राकृतिक गैस या टाउन गैस को वायुमण्डलीय दाब और सामान्य ताप पर पर संग्रहित रखा जाता है।

## परिचय
उपभोक्ताओं के बीच गैस वितरण के पहले गैस का संग्रह करने की आवश्यकता पड़ती है। गैससंग्रह की साधारणतया तीन रीतियाँ प्रचलित हैं : 
* 1. जलसंमुद्रित टंकियाँ, 
* 2. जलरहित टंकियाँ और
* 3. गैस के सिलिंडर

## जल संमुद्रित टंकियाँ
right|300px
जलसंमुद्रित टंकियों का उपयोग बहुत दिनों से होता आ रहा है। आज भी इनका उपयोग व्यापक रूप से होता है। इसमें एक बड़ी टंकी रहती है जिसमें जल भरा रहता है। जल पर इस्पात का एक ढाँचा तैरता रहता है। जल के ऊपर गैस इकट्ठी होती है। टंकी में एक नल रहता है जो पेंदे से शिखर तक, अर्थात्‌ नीचे से ऊपर तक, जाता है। इसी नल द्वारा गैस प्रविष्ट करती अथवा बाहर निकलती है। जब गैस प्रविष्ट करती है तब ढाँचा धीरे धीरे ऊपर उठता है। जब गैस बाहर निकलती है तब ढाँचा धीरे धीरे नीचे गिरता है। ढाँचा दीवार पर स्थित झझंरी द्वारा ऊपर नीचे खिसकता है।

छोटी छोटी टंकियों के ढाँचे इस्पात के एक टुकड़े से बने होते हैं। बड़ी बड़ी टंकियों के ढाँचे दो से चार भागों में बनाकर जोड़े जाते हैं। जब टंकी में गैस नहीं रहती तब ढाँचा टंकी के पेंदे में स्थित रहता है। जैसे जैसे गैस प्रवेश करती है, ढाँचा ऊपर उठता जाता है। जब गैस से टंकी भर जाती है तब वह जलसंमुद्रित हो जाती है। संमुद्रण के जल के ठंढे देशों में बर्फ बनने से बचाने के लिये भाप से गरम रखते हैं। भारत ऐसे उष्ण देश में यह स्थिति साधारणतया नहीं आती। भारत की प्रयोगशालाओं में प्रयुक्त होनेवाली गैस ऐसी ही टंकियों में संगृहीत रहती है।

## जलरहित टंकी
जलरहित टंकी जलवाली टंकी सी ही देख पड़ती है। इसमें एक पिस्टन होता है, जो गैस के आयतन के अनुसार ऊपर नीचे जाता आता रहता है। टंकी पर छप्पर होता है, जो पिस्टन को पानी से सुरक्षित रखता है। टंकी का आधार वृत्तकार या बहुभुजाकार हो सकती है। भुजाएँ 10 से 28 तक रह सकती हैं।

## गैस सिलिण्डर
गैस सिलिंडर इस्पात के बने होते हैं। इनमें प्रति वर्ग इंच पर कई सौ पाउंड दबाव में गैस रखी जाती है। ऐसे मजबूत बने सिलिंडर का मूल्य अधिक होता है, पर इसका बार बार उपयोग किया जा सकता है। दबाव में गैस रखने के लिये ये सिलिंडर बड़े आवश्यक होते हैं। वस्तुत: गैस सिलिंडर उसी प्रकार के होते हैं जैसे सिलिंडरों में, क्लोरीन, आक्सीजन, कार्बन डाइ-आक्साइड, ऐसीटिलीन आदि औद्योगिक महत्व की गैसें रखी जाती हैं।

श्रेणी:ऊर्जा भण्दारण
श्रेणी:पेट्रोलियम उत्पादन
श्रेणी:गैस प्रौद्योगिकी
नाट्सी-सोवियत सीमा तथा व्यापारिक समझौता

right|250px
**नाट्सी-सोवियत सीमा तथा व्यापारिक समझौता** १० जनवरी १९४१ को हस्ताक्षरित एक वृहत् समझौता था जिसके तहत नाट्सी जर्मनी तथा सोवियत संघ ने अपने सीमा के झगड़े सुलझाने तथा कच्चे माल और युद्ध सामग्री में व्यापार का निर्णय लिया।
नादिर की सीमीन से जुदाई

thumb|200px|अस्ग़र फ़रहादी 'नादिर की सीमीन से जुदाई' के लेखक-निर्देशक हैं
**नादिर की सीमीन से जुदाई** (फ़ारसी: , जोदाई-ए नादेर अज़ सीमीन) ईरान में २०११ में तैयार हुई फ़ारसी-भाषा एक फ़िल्म है, जो अंग्रेज़ी में **एक जुदाई** (A Separation, अ सेपरेशन) के नाम से भी जानी जाती है। इसके कथाकार और निर्देशक अस्ग़र फ़रहादी हैं और मुख्य कलाकार लेला हातमी, पेमान मोआदी, शहाब होसैनी, सारेह बयात और सरीना फ़रहादी हैं। यह कहानी तेहरान में रहने वाले एक मध्य-वर्गीय दम्पति पर आधारित हैं जो एक दूसरे से अलग हो जाते हैं और पति के अपने अल्ज़ाईमर रोग​ से पीढ़ित पिता की देख-रेख के लिए एक नौकरानी रखने के बाद मुश्किलों में फँस जाते हैं।

२०१२ में इस फ़िल्म ने संयुक्त राज्य अमेरिका का सर्वोत्तम विदेशी-भाषा फ़िल्म की श्रेणी में अकेडेमी पुरस्कार जीता और यह इसे जीतने वाली पहली ईरानी फ़िल्म थी। ६१वें बर्लिन अंतर्राष्ट्रीय फ़िल्मोत्सव में इसने सर्वोत्तम फ़िल्म के लिए 'सुनहरा भालू' पुरस्कार और सर्वोत्तम अभिनेत्री और सर्वोत्तम अभिनेता के लिए दो 'रुपहले भालू' पुरस्कार जीते। 'सुनहरा भालू' जीतने वाली भी या पहली ईरानी फ़िल्म थी। इसने सर्वोत्तम विदेशी-भाषा फ़िल्म के लिए 'सुनहरा ग्लोब' ईनाम भी जीता। इन सब पुरस्कारों के अलावा इसका नामांकन सर्वोत्तम नवीन पटकथा (स्क्रीनप्ले) की श्रेणी के अकेडेमी पुरस्कार के लिए भी किया गया जो आमतौर पर ग़ैर-अंग्रेज़ी भाषाओं की फिल्मों के लिए नहीं किया जाता।

## इन्हें भी देखें
* 84वें अकादमी पुरस्कार
* अकेडेमी पुरस्कार
* फ़ारसी

## सन्दर्भ


श्रेणी:फ़ारसी फ़िल्में
श्रेणी:ईरानी फ़िल्में
बेल एपोक

thumb|230px|फ़ेरनान्दो त्रुएबा 'बेल एपोक' के निर्देशक हैं
**बेल एपोक** (स्पेनी: Belle Époque, बेल एपोक, अर्थ: सुन्दर ज़माना) सन् १९९२ में बनी एक स्पेनी फ़िल्म है जिसका निर्देशन फ़ेरनान्दो त्रुएबा (Fernando Trueba) ने किया था। इस फ़िल्म ने संयुक्त राज्य अमेरिका के ६६वें अकेडेमी पुरस्कार की सर्वोत्तम विदेशी-भाषा फ़िल्म की श्रेणी का ईनाम जीता था और सर्वश्रेष्ठ फ़िल्म का गोया पुरस्कार भी जीता था।

## कथासार
फ़िल्म १९३१ के वर्ष में आधारित है जब स्पेन में गणतंत्रीय (रिपब्लिकन) और परम्परावादी शक्तियों के बीच लड़ाई चल रही थी। फ़ेरनान्दो एक सिपाही है जो अपने सैनिक-दस्ते से भागकर एक छोटी सी बस्ती में शरण लेता है, जहाँ वह एक बड़े से घर में रह रहे मानोलो नामक वृद्ध से दोस्ती कर लेता है। बूढ़े मानोलो की चार बेटियाँ हैं और एक-एक करके फ़ेरनान्दो के उन सभी के साथ प्रेम-सम्बन्ध और फिर शारीरिक सम्बन्ध, हो जाते हैं। हर एक से प्यार करके वह सोचता है कि उस वाली से विवाह कर लेगा लेकिन हर बार कोई-न-कोई कठिनाई आ जाती है। पहली, क्लारा, एक विधवा है जो फ़ेरनान्दो का साथ अपने दुख से लड़ने के लिए चाहती है। दूसरी, वायोलेता, वास्तव में एक समलैंगिक स्त्री (लेस्बियन) है जो फ़ेरनान्दो की तरफ़ तभी आकर्षित होती है अगर वह स्त्रियों वाले कपड़े पहने। तीसरी, रोकियो, शाही घराने में ब्याहकर अमीर बनना चाहती है और फ़ेरनान्दो के साथ केवल दिल बहलाने के लिए समय गुज़ार रही है। बूढ़ा मानोलो चाहता है कि फ़ेरनान्दो किसी एक से तो शादी कर ले और हर नाकाम प्रयास के बाद वह फ़ेरनान्दो को सांत्वना देता है कि वह हिम्मत न हारे और अगली बेटी के साथ कोशिश कर देखे। सबसे छोटी बेटी, लुज़, नादान दर्शाई गई है। फ़ेरनान्दो के हर बहन के साथ प्रेम होने पर उसकी जलन बढ़ती रहती है। अंत में फ़ेरनान्दो समझ जाता है कि चारों बहनों में वही उसके लिए ठीक पत्नी रहेगी।

## इन्हें भी देखें
* अकेडेमी पुरस्कार

## सन्दर्भ


श्रेणी:स्पेनी (भाषा) फ़िल्में
श्रेणी:स्पेनी (देश) फ़िल्में
किशोर भट्ट

**किशोर भट्ट** (जन्मतिथि: २ मार्च, १९५१) एक भारतीय आवाज अभिनेता है जो हिन्दी में विदेशी मीडिया को बताती है। उन्होंने यह भी रूप में जाना जाता है **किशोर भट**.

## डबिंग कार्य
### लाइव एक्शन टेलीविजन

### ऐनिमे

### टेलीविजन एनिमेशन

### एनिमेटेड फिल्में

## सन्दर्भ

श्रेणी:1951 में जन्मे लोग
श्रेणी:हिन्दी अभिनेता
श्रेणी:भारतीय पुरुष आवाज अभिनेताओं
श्रेणी:अभिनेता
श्रेणी:जीवित लोग
2012 ग्रीष्मकालीन ओलम्पिक पदक तालिका

right|150px|Logo der Olympischen Spiele 2012
**2012 ग्रीष्मकालीन ओलम्पिक पदक तालिका** में लन्दन में आयोजित हुए तीसवें ग्रीष्मकालीन ओलम्पिक या 2012 ग्रीष्मकालीन ओलम्पिक में पदक जीतने वाले देशों की सूची है। इस सूची में वह सभी देश हैं जिन्होंने इस ओलम्पिक में कम से कम एक पदक अवश्य जीता है। कृपया ध्यान दें कि इस सूची में देशों को स्वर्ण पदक जीतने पर उच्च स्थान दिया गया है उसके बाद रजत पदक और फिर कांस्य पदक जीतने को स्थान दिया गया है। उदाहरण के लिए यदि किसी देश ने केवल एक स्वर्ण पदक जीता है तो इस देश को उस देश से ऊपर स्थान मिलेगा जिसने अन्य पदक अधिक संख्या में जीते हैं लेकिन एक भी स्वर्ण पदक नहीं जीता है।

इस तालिका में देश/राओस और कोष्टक में उस देश/राओस का आईओसी कोड दिया गया है। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं।

## ओलम्पिक खेलों के कुछ दृश्य


Image:२०१२_ओलम्पिक_पदक.jpg|ओलम्पिक और पैरालम्पिक खेलों के स्वर्ण पदकों का अगला और पिछला भाग।
File:Fencing at the 2012 Summer Olympics 7079.jpg|2012 ग्रीष्मकालीन खेलों में फ़ॅन्सिंग।


## पदक तालिका
इस तालिका में रैंकिंग अन्तर्राष्ट्रीय ओलम्पिक समिति द्वारा प्रकाशित पदक तालिकाओं की परम्परा के साथ संगत है। प्राथमिक रूप से तालिका किसी राष्ट्र के एथलीटों द्वारा जीते गए स्वर्ण पदकों की संख्या के अनुसार क्रमित है (इस सन्दर्भ में "राष्ट्र" वो है जिसका प्रतिनिधित्व किसी राष्ट्रीय ओलम्पिक समिति द्वारा किया गया है)। इसके पश्चात जीते गए रजत पदकों को तथा फिर कांस्य पदकों की संख्या को महत्त्व दिया गया है। यदि फ़िर भी राष्ट्रों ने एक ही स्थान अर्जित किया है, तो उन्हें एक ही रैंकिंग दी गई है और उन्हें उनके आई॰ओ॰सी॰ कोड के वर्णानुक्रम अनुसार सूचीबद्ध किया गया है। 

;कुंजी
 मेज़बान देश (ग्रेट ब्रिटेन)

 पदक स्टैंडिंग में परिवर्तन (नीचे देखें)
**<small>(*'ध्यान दें*'. तालिका में पदक स्टैंडिंग में आधिकारिक परिवर्तन शामिल हैं, लेकिन 2015 में घोषित संभावित परिवर्तनों में शामिल नहीं है (नीचे देखें)। आईओसी ने अभी तक इन मामलों पर फैसला नहीं किया है और अभी तक पदक नहीं छीन लिया है।)</small>*



## बाहरी कड़ियाँ
* ''Medal Count - Olympic Medal Standings - Official Results | London 2012'' 
* ''London 2012 Olympic Medal Count'' लन्दन ओलम्पिक 2012 - पदक तालिका स्थिति। 

श्रेणी:2012 ग्रीष्मकालीन ओलम्पिक
सेठ ज्ञानीराम बंसीधर पोदार महाविद्यालय, नवलगढ़

thumb|सेठ ज्ञानीराम बंसीधर पोदार महाविद्यालय मुख्य परिसर का भवन
**सेठ ज्ञानीराम बंसीधर पोदार महाविद्यालय**, () संक्षेप में **पोदार कॉलेज**, नवलगढ़, झुँझुनू में स्थित निजी महाविद्यालय है। यह मानविकी, समाज विज्ञान, विज्ञान, वाणिज्य आदि विषयों में उच्च स्तर की शिक्षा कार्य में संलग्न राजस्थान के अग्रणी संस्थानों में से है।

## इतिहास
thumb|right|पोदार कॉलेज परिसर
सेठ ज्ञानीराम बंसीधर पोदार महाविद्यालय की स्थापना 1921 में की गई थी।

## स्थायी संकाय
# कला संकाय
# वाणिज्य संकाय
# विज्ञान संकाय
# पी आई एम एस (पोदार इंस्टिट्यूट ऑफ मैनेजमैंट स्ट्डीज़)

## उद्देश्‍य

## उल्लेखनीय छात्र

## इन्हें भी देखें
* शेखावाटी विश्वविद्यालय
* राजस्थान विश्वविद्यालय

## बाहरी कडियाँ
* सेठ ज्ञानीराम बंसीधर पोदार महाविद्यालय का आधिकारिक जालक्षेत्र

## सन्दर्भ

श्रेणी:राजस्थान के शिक्षण संस्थान
श्रेणी:भारत के शिक्षण संस्थान
श्रेणी:राजस्थान के कॉलेज
श्रेणी:भारत के कॉलेज
श्रेणी:एशिया के कॉलेज
श्रेणी:शिक्षण संस्थान
महान शुद्धिकरण

**महान शुद्धिकरण** (अंग्रेज़ी: Great Purge), जिसे **येझ़ोव​ राज** (रूसी: ежовщина, येझ़ोवश्चीना) भी कहा जाता है, सोवियत संघ में सन् १९३७-३८ में सोवियत तानाशाह जोसेफ़ स्टालिन द्वारा आयोजित राजनैतिक दमन और हत्याओं का एक दौर था। इसमें स्टालिन ने पूरे सोवियत समाज में बहुत से साम्यवादी (कोम्युनिस्ट) पार्टी कार्यकर्ताओं, सरकारी नौकरों, किसानों, लाल सेना के सेनाध्यक्षों और अन्य कई असम्बंधित लोगों को पकड़कर मरवा डाला। अक्सर इनपर विश्वासघाती होने या गड़बड़ी करने का आरोप लगाया जाता था। साथ ही साथ पूरे सोवियत संघ में साधारण नागरिकों पर ज़बरदस्त पुलिस की निगरानी, हलके से शक़ पर भी लोगों को जेल, आम नागरिकों को एक-दूसरे पर नज़र रखने के लिए उकसाने और मनमानी ढंग से लोगों को मार डालने जैसी कार्यवाईयाँ भी चलती रहीं। उस ज़माने में सोवियत ख़ुफ़िया पुलिस का अध्यक्ष निकोलाई येझ़ोव​ (Никола́й Ежо́в, Nikolai Yezhov, बिंदु-वाले 'झ़' के उच्चारण पर ध्यान दें) था, इसलिए इस काल को बाद के सोवियत और रूसी इतिहासकार 'येझ़ोव​ राज' के नाम से भी जानते हैं।

## हत्याओं की संख्या
सोवियत दस्तावेज़ों के अनुसार १९३७-३८ के काल में ना॰को॰व॰दे॰ (Народный комиссариат внутренних дел, NKVD, सोवियत ख़ुफ़िया पुलिस) ने १५,४८,३६६ लोगों को गिरफ़्तार किया, जिनमें से ६,८१,६९२ को गोली मार के मौत के घाट उतारा गया। अर्थात प्रतिदिन १,००० लोगों की हत्या की गई। बहुत से लोगों को गुलाग नामक सख़्त​ जेलों में भी रखा गया था और अक्सर यह लोग छूटने के बाद दम तोड़ दिया करते थे। एक अनुमान के अनुसार इन दो सालों में ९.५ लाख से १२ लाख लोगों की मृत्यु हुई।

## इन्हें भी देखें
* जोसेफ़ स्टालिन
* गुलाग

## सन्दर्भ


श्रेणी:सोवियत संघ
इन्तर्नास्योनाल

**इन्तर्नास्योनाल** या **इन्टरनैश्नाले** (फ़्रांसिसी: L'Internationale) १९वीं सदी के अंतिम भाग से विश्वभर में वामपंथी विचारधारा से जुड़े हुए लोगों का एक प्रेरक गीत रहा है। 'इन्तर्नास्योनाल' शब्द का अर्थ 'अंतर्राष्ट्रीय' है और इस गीत का केन्द्रीय सन्देश है कि दुनिया भर के लोग एक ही जैसे हैं और उन्हें मिलकर ज़ुल्म से लड़कर उसे हराना चाहिए। यह गीत मूल रूप से १८७१ में फ़्रांसिसी भाषा में युझ़ैन पोतिये (Eugène Pottier, बिंदु-वाले 'झ़' के उच्चारण पर ध्यान दें) द्वारा लिखा गया था, लेकिन तब से इसका कई भाषाओं में अनुवाद किया जा चुका है। इसे अक्सर एक हाथ को मुट्ठी बनाकर हवा में सलाम के रूप में उठाए हुए गाया जाता है।

## मूल गीत की टेक
मूल गाने की हर कड़ी के बाद आने वाली टेक इस प्रकार है:

इसका अर्थ है कि अंतिम संघर्ष में सभी मानवों को राष्ट्रीय सीमाएँ तोड़कर बिना भेद-भाव के एक मानव जाति बन जाना चाहिए।

## हिंदी अनुवाद
इस गीत का हिंदी में भी अनुवाद किया गया है और उसका पहला हिस्सा इस प्रकार है:
::*क्या ख़ाक़ है तेरी ज़िन्दगानी!*
::*उठो ऐ ग़रीब बेनवा.*
::*क्या है ये तूने दिल में ठानी?*
::*रहे बन्दा ग़ुलाम-ओ-ग़द्दार.*
::*आओ हम ग़ुलामी अपनी छोड़ें,*
::*हों आज़ाद और रिहा.*
::*बदलें ये सारी दुनिया! बदलें!*
::*जिस में ज़ोर ओ' ज़ुल्म ओ' जफ़ा.*
::
::*है जंग हमारी आख़री,*
::*जिस पर है फ़ैसला.*
::*गाओ इन्तर्नास्योनाल!*
::*उठो के वक़्त आया!*
::*... दौहराव ...*
::
::*है जंग हमारी आख़री,*
::*जिस पर है फ़ैसला.*
::*गाओ इन्तर्नास्योनाल*
::*उठो! के वक़्त आया!*

टिप्पणी: इसमें 'बेनवा' का अर्थ 'स्वरहीन' या 'गूंगा' है। 'जफ़ा' का अर्थ 'अत्याचार' है।

## इन्हें भी देखें
* वामपंथी विचारधारा
* साम्यवाद

## बाहरी कड़ियाँ
* यू-ट्यूब पर हिंदी में 'इन्तर्नास्योनाल'

## सन्दर्भ


श्रेणी:स्तुतिगान
श्रेणी:वामपंथी विचारधारा
ओखली और मूसल

thumb|210px|एक छोटी ओखली में मूसल द्वारा पीसने के लिए रखी गई काली मिर्च
thumb|एक लकड़ी ओखली और मूसल।
**ओखली**, **ओखल** या **खरल** एक ऐसे मज़बूत कटोरे को कहते हैं जिसमें एक भारी **मूसल** नामक गदानुमा डंडे से चीज़ें तोड़ी और पीसी जाती हैं। ओखली और मूसल अक्सर सख़्त​ लकड़ी या पत्थर के बने होते हैं। पीसे जाने वाली चीज़ें ओखली में डाली जाती हैं और फिर उन्हें मूसल के प्रहार से तोड़ा या मूसल के साथ रौंदकर पीसा जाता है। इसका प्रयोग मसाले बनाने, चटनियाँ बनाने और औषधि पीसने में बहुत किया जाता है। कुछ ओखलियाँ बहुत बड़ी होती हैं और पारम्परिक समाजों में उसमें खाने के पदार्थ बनाने के लिए कई गृहणियाँ मिलकर भारी मूसल चलाती हैं। बहुत सी संस्कृतियों में इसका प्रयोग दवाईयाँ बनाने के लिए होने से इसे चिकित्सा या स्वास्थ्य का चिह्न भी माना जाता है। सुश्रुत और चरक जैसे प्राचीन चिकित्सकों के द्वारा प्रयोग किये जाने की वजह से इस आयुर्वेद का भी चिह्न माना जाता है।

## अन्य भाषाओं में
अंग्रेज़ी में ओखली को 'मोर्टार' (mortar) और मूसल को 'पॅसल' (pestle) कहते हैं। पॅसल शब्द वास्तव में लातिनी भाषा के 'पिस्तिलम' (pistillum) जो लातिनी के ही 'पिनसेरे' (pinsere) शब्द से सम्बंधित है। लातिनी में इसका अर्थ 'कुचलकर तोड़ना' है। क्योंकि लातिनी और संस्कृत दोनों हिन्द-यूरोपीय भाषाएँ हैं, इसलिए यही शब्द सजातीय रूप में संस्कृत के 'पिनस्ती' शब्द में देखा जा सकता है जिसका हिन्दी रूप 'पीसना' है। 

मारवाड़ी भाषा में 'ओखली' को 'उकला' तथा 'मूसल' को 'सोबीला' कहते है, एवं पीसने की क्रिया को 'खोडना' कहा जाता है।
पंजाबी म॓ं इसे कुंडी सोटा कहा जाता है। 
## इन्हें भी देखें
* बेलन
* मथानी

## सन्दर्भ


श्रेणी:बर्तन
राष्ट्रीय प्रत्यक्ष कर अकादमी

**राष्ट्रीय प्रत्यक्ष कर अकादमी** (National Academy of Direct Taxes) भारत सरकार के भारतीय राजस्व सेवा तथा आयकर विभाग की सर्वोच्च प्रशिक्षण संस्था है। यह नागपुर में स्थित है।

## बाहरी कड़ियाँ
['''राष्ट्रीय प्रत्यक्ष कर अकादमी, नागपुर''' का जालघर](https://web.archive.org/web/20120526123530/http://nadt.gov.in/(S(rqyyzbvlo41c3saitgmnj355))/BannerPage.aspx)

श्रेणी:नागपुर
श्रेणी:भारतीय करव्यवस्था
श्रीरामकृष्ण लीलाप्रसंग

**श्रीरामकृष्ण लीलाप्रसंग** रामकृष्ण परमहंस की प्रामाणिक जीवनी ग्रंथ हैँ। यह पुस्तक की रचना श्रीरामकृष्ण के शिष्य स्वामी सारदानन्द द्वारा बांग्ला भाषा में किया गया था। इसका अंग्रेजी अनुवाद का नाम हैँ Ramakrishna The great master। हाल ही में इसका और एक अनुवाद Ramakrishna and his divine play के नाम से स्वामी चेतनानन्द द्वारा किया गया।
तौहीद

**तौहीद**: एक अल्लाह को मानना इस्लाम का सबसे महत्वपूर्ण सिद्धांत है। इसी का नाम तौहीद (एकेश्वरवाद) है। ये इस्लाम की विशिष्ट शिक्षा है।
## विवरण
हजरत मुहम्मद [सल्ल०] दीन-ए-इस्लाम के आखरी पैग़म्बर हैं, दरअसल जब से दुनिया वजूद में आयी है यानी आदम [अलै०] से लेकर हजरत मुहम्मद [सल्ल०] तक धर्म या दीन तो एक ही रहा है यानि दीन-ए-इस्लाम। अल्लाह तआला ने हर कौम और हर जगह अपने सन्देश वाहक यानि पैगम्बर भेजे हैं, हजरत मुहम्मद [सल्ल०] इस सिलसिले की आखरी कड़ी हैं, आदम [अलै०] ने तौहीद यानि एक ख़ुदा को मानना​​ और अल्लाह की ज़ात व उसकी सिफात में किसी को शरीक न करने की शिक्षा दी। 

जैसे जैसे ज़माना तरक्की करता चला गया वैसे वैसे अल्लाह के पैगम्बर नयी नयी शिक्षाएँ लाते गए मगर बुनियादी शिक्षाएँ यानि [एक ख़ुदा को मानना​​ और अल्लाह की ज़ात व उसकी सिफात में किसी को शरीक न करना] हर पैगम्बर ने बतायीं और उस पर अमल करने की शिक्षा दीं और खुद भी उन पर अमल करके दिखाया। दुनियावी चीजें मनुष्य, पशु, दृश्य प्रकृति, सब उसकी पैदा की हुई हैं। ईश्वर एकमात्र और उसका कोई साझी नहीं।

## शहादत
शहादत रखने का मतलब है कि बंदा मन भाषा से यह स्वीकार करे कि इस ब्रह्मांड का निर्माता और मालिक सिर्फ अल्लाह है, वह सब पर फ़ाइक है, वह किसी की औलाद है न उसकी कोई औलाद है। केवल वही पूजा के योग्य है। किसी और के लिए इससे बढ़कर महिमा और रिफअत और शान-ए-किबरियाई की कल्पना भी कठिन है। वही सर्वशक्तिमान है और किसी को कोई शक्ति नहीं। उसका इरादा इतना शक्तिशाली और ग़ालिब है कि उसे संसार में सब मिलकर भी मगलूब नहीं कर सकते। उसकी शक्तियां और तसरफ़ात सीमा गिनती से बाहर हैं। क़ुरआन-ए-हकीम में है:

अल्लाह तो केवल अकेला पूज्य है। यह उसकी महानता के प्रतिकूल है कि उसका कोई बेटा हो। आकाशों और धरती में जो कुछ है, उसी का है। और अल्लाह कार्यसाधक की हैसियत से काफ़ी है


## सन्दर्भ

श्रेणी:इस्लाम
श्रेणी:इस्लाम के पाँच मूल स्तंभ
श्रेणी:अरबी शब्द